jkorsvik/nowiki_second_scrape_merged huggingface dataset:
Turpin-saken

Turpin-saken var et alvorlig tilfelle av barnemishandling som ble kjent for verden i 2018. 14. januar 2018 klarte et av barna å rømme fra hjemmet til David og Louise Turpin i Perris, California, hvor barnet tok kontakt med politiet som dro til huset og fant bevis på langvarig misbruk, tortur og dårlige levekår. Med hensyn til de 13 barn som David og Lousise hadde, og dets handling på over tiår fikk saken en betydelig nasjonal og internasjonal interesse.
Februar 2019 erkjente begge foreldrene skyld i 14 straffbare forhold, inkludert misbruk mot en som var voksen, barnemishandlng, tortur og 
frihetsberøvelse. April samme år ble de dømt til livsvarig fengsel med mulighet for prøveløslatelse etter 25 år.


== Referanser ==
Den avskyelige snømannen (film)

Den avskyelige snømannen er en amerikansk dataanimert barne- og familiefilm fra 2019, regissert av Jill Culton. Vokalbesetningen inkluderer Chloe Bennet, Albert Tsai, Tenzing Norgay Trainor, Eddie Izzard, Sarah Paulson, Tsai Chin, og Michelle Wong.


== Handlingsreferat ==
En ung Yeti rømmer fra et kompleks i Shanghai, som eies av den meget velstående forretningsmannen Mr. Burnish (spilt av Eddie Izzard) som har til hensikt å bruke yetien til å bevise for resten av verden at yetier faktisk eksisterer. I mellomtiden bor en tenåring Yi (spilt av Chloe Bennet) sammen med moren sin (spilt av Michelle Wong) og Nai Nai (spilt av Tsai Chin) i en bygård. Hun lever et travelt liv, men unnlater å tilbringe tid sammen med familien og vennene sine, basketball-tilhenger Peng og hans teknologi-kyndige og populære fetter Jin. Yi er også en dyktig fiolinist som savner sin avdøde far, en tidligere fiolinist.
En kveld oppdager Yi en yeti på taket av leilighetsbygget hun bor, i Shanghai. Yetien forsøker å gjemme seg fra et helikopter sendt fra Burnish Industries. Yi får snart tilliten hans ved å mate ham, og behandle sårene hans. Når Burnish Industries sine private sikkerhetsstyrker nærmer seg yetiens gjemmested, flykter han sammen med Yi. De flykter med et skip, fulgt av Peng og en mer motvillig fetter Jin. De når en havn i det sørlige Kina, og reiser videre med lastebil.
Men kassen de sitter i faller ned fra lastebilen, og de havner i en skog. I mellomtiden fortsetter Mr. Burnish og zoologen Dr. Zara (spilt av Sarah Paulson) jakten på yetien. Jin blir tatt til fange av håndlangere sendt av Burnish Industries. Til tross for Dr. Zaras kjærlighet til dyr, oppdager Jin at hun planlegger å jakte på yetien for å selge den. Han får også vite at den tilsynelatende kaldhjertede Mr. Burnish er veldig glad i dyr.


== Stemmer (originalversjon) ==

Chloe Bennet som Yi
Tenzing Norgay Trainor som Jin
Albert Tsai som Peng
Tsai Chin som Nai Nai


== Stemmer (norsk versjon) ==
Nora Gjestvang som Yi
Even Bergan som Jin
Markus Zanussi-Aarrestad som Peng


== Referanser ==


== Eksterne lenker ==
(en) Offisielt nettsted 
(en) Den avskyelige snømannen på Internet Movie Database 
(da) Den avskyelige snømannen i Danmark Nationale Filminstitut 
(fr) Den avskyelige snømannen på Allociné 
(nl) Den avskyelige snømannen på MovieMeter 
(en) Den avskyelige snømannen på AllMovie 
(en) Den avskyelige snømannen på Turner Classic Movies 
(en) Den avskyelige snømannen på Rotten Tomatoes 
(en) Den avskyelige snømannen på Metacritic 
(en) Den avskyelige snømannen på Box Office Mojo
Bernard Pardo

Bernard Pardo (født 19. desember 1960 i Gardanne i Frankrike) er en fransk tidligere fotballspiller.
Pardo vokste opp i gruvebyen Gardanne i nærheten av Marseille. Han var en defensiv midtbanespiller som spilte 13 landskamper for Frankrike.
Foran 1990/91-sesongen var han en av flere profilerte spillere Bernard Tapie kjøpte til Marseille for å oppfylle Tapies ambisjon om å vinne den europeiske serievinnercupen. 
En kneskade pådratt i mars 1991 under et sammenstøt med Chris Waddle satte ham på sidelinjen resten av sesongen. Til tross for at han etter sesongslutt måtte operere kneet, valgte likevel Paris Saint-Germain å signere ham som del av en byttehandel mot Jocelyn Angloma foran 1991/92-sesongen. Hos Paris Saint-Germain fikk han bare med seg seks kamper før kneskaden i mars 1992 tvang ham til å gi seg med profesjonell fotball.
Pardo fortsatte å spille fotball på amatørnivå med Toulon, inntil han i januar 1993 ble arrestert av politiet, siktet og fengslet for sin rolle i en liga som bedrev omsetning av kokain. Etter å ha blitt sluppet fri fra fengsel i 1997, ble han rammet av alvorlige helseproblemer som førte til at han i 1998 måtte gjennomgå hjertetransplantasjon.
Bernard Pardo er av armensk opphav på sin mors side.  Han var assistent-trener for Armenias landslag under ledelse av hans tidligere lagkamerat og venn, Bernard Casoni, fra 2004 til 2005.


== Referanser ==


== Eksterne lenker ==
(fr) Bernard Pardo – LÉquipe 
(en) Bernard Pardo – Transfermarkt 
(en) Bernard Pardo – Transfermarkt (manager) 
(en) Bernard Pardo – national-football-teams.com 
(en) Bernard Pardo – FootballDatabase.eu 
(en) Bernard Pardo – EU-Football.info 
(en) Bernard Pardo – PlaymakerStats.com 
(en) Bernard Pardo – FBref 
Profil hos det franske fotballforbundet Arkivert 20. april 2019 hos Wayback Machine.
Profil hos L'Equipe
Limonium pectinatum

Limonium pectinatum er en dvergbusk i hinnebegerfamilien.
Bladene er som regel spatelformede og varierer mye i størrelse. Blomsterstanden har ikke vinger, og det er ofte løvlignende høyblad langs hovedgreinene. Blomstene sitter ensidig og har lys lilla beger. Arten vokser på klippekyster og er utbredt på alle Kanariøyene og på Selvagensøyene.


== Litteratur ==
D. Bramwell og Z.I. Bramwell (1974). Wild flowers of the Canary Islands. London og Burford: Stanley Thornes (Publishers) Ltd. s. 174. ISBN 0-85950-010-1. 
«Limonium pectinatum». Flora Vascular de Canarias. Besøkt 5. desember 2020. 
G. Domina (2011). «Limonium pectinatum». Euro+Med Plantbase - the information resource for Euro-Mediterranean plant diversity. Besøkt 5. desember 2020. 


== Eksterne lenker ==
(en) Limonium pectinatum i Global Biodiversity Information Facility 
(en) Limonium pectinatum hos NCBI 
(en) Limonium pectinatum hos The International Plant Names Index 
(en) Limonium pectinatum hos Tropicos 
(en) Kategori:Limonium pectinatum – bilder, video eller lyd på Wikimedia Commons 
Limonium pectinatum – detaljert informasjon på Wikispecies
Limonium puberulum

Limonium puberulum er en plante i hinnebegerfamilien.
Bladene sitter i rosett, og stengelen er forvedet. Bladene er eggformede, hårete og kortstilkede. Bladranden har små hår. Blomsterstanden er kort, omtrent 6 cm, og greinene har ikke vingekanter. Begeret er lilla, og krona er hvit. Limonium puberulum vokser på klipper på de to østligste Kanariøyene, Lanzarote og Fuerteventura.


== Litteratur ==
D. Bramwell og Z.I. Bramwell (1974). Wild flowers of the Canary Islands. London og Burford: Stanley Thornes (Publishers) Ltd. s. 174. ISBN 0-85950-010-1. 
«Limonium puberulum». Flora Vascular de Canarias. Besøkt 5. desember 2020. 
G. Domina (2011). «Limonium puberulum». Euro+Med Plantbase - the information resource for Euro-Mediterranean plant diversity. Besøkt 5. desember 2020. 


== Eksterne lenker ==
(en) Limonium puberulum i Global Biodiversity Information Facility 
(en) Limonium puberulum hos NCBI 
(en) Limonium puberulum hos The International Plant Names Index 
(en) Limonium puberulum hos Tropicos 
(en) Kategori:Limonium puberulum – bilder, video eller lyd på Wikimedia Commons 
Limonium puberulum – detaljert informasjon på Wikispecies
Ioannis (Tassias)

Ioannis Tassias (gresk: Ιωάννης Τασσιάς; født 1. oktober 1958 i Thessaloniki i Hellas, død 15. november 2020 samme sted) var en gresk ortodoks biskop. Han var metropolitt av Langadas fra 2010 til sin død i 2020. 
Den 13. november 2020 ble han innlagt på sykehus med COVID-19 i Thessaloniki. Han døde to dager etter av komplikasjoner med sykdommen, i en alder av 62 år. Han var den første metropolitt i den greske ortodokse kirke som døde av Covid-19.


== Referanser ==


== Eksterne lenker ==
Ioannis Tassias på nettsidene til metropolitanbispedømmet Langada
Ioannis av Langada på OrthodoxWiki
Jane Freedman

Jane Freedman (født 21. september 1968 i London) er en britisk/fransk sosiolog, statsviter og forsker innen internasjonal politikk. Hun forsker på kjønn, vold, konflikt og migrasjon, særlig seksuell og kjønnsbasert vold i væpnede konflikter og mot flyktninger og migranter. Blant annet har hun forsket på vold i Den demokratiske republikken Kongo og flyktninger fra borgerkrigen i Syria. Hun var Marie Curie-professor i politikk og internasjonale relasjoner ved Université Paris 1 Panthéon-Sorbonne fra 2006 til 2009 og ble deretter professor i politikk ved Université Paris 8 og tilknyttet Centre de recherches sociologiques et politiques de Paris ved CNRS. Hun har også vært oppnevnt som ekspert innen kjønn, fred og sikkerhet av FNs høykommissær for flyktninger og Europakommisjonen. I 2016 var hun distinguished visiting scholar ved Mary Robinson Centre.Hun ble utdannet ved University of Oxford, London School of Economics og Sciences Po, og tok doktorgraden i sosiologi ved Université Paris Diderot.


== Bøker ==
A Gendered Approach to the Syrian Refugee Crisis (red. med Z. Kivilcim and N. Ozgur), Routledge, 2016
Gendering the International Asylum and Refugee Debate (2. utg.), Palgrave Macmillan, 2015
Gender, Violence and Politics in the Democratic Republic of the Congo, Routledge, 2015
Engaging Men in the Fight against Gender-Based Violence: Case Studies from Africa (red.), Palgrave Macmillan, 2012
Gendering the International Asylum and Refugee Debate, Palgrave Macmillan, 2007
Femmes, Genre, Migrations et Mondialisation: Un état des problématiques (red. med J. Falquet, A. Rabaud og F. Scrinzi), Cedref, 2007
Persécutions des femmes: savoirs, mobilisations et protections (red. med J. Valluy), Editions du Croquant, 2007
Immigration and Insecurity in France, Ashgate, 2004
Gender and Insecurity: Migrant Women in Europe (red.), Ashgate, 2003
Feminism, Open University Press, 2001
Women, Immigration and Identities in France (red. med C. Tarr), Berg, 2000
Femmes politiques: mythes et symboles, L'Harmattan, 1997


== Referanser ==
Francesco La Rosa

Francesco La Rosa (født 9. desember 1926 i Messina på Sicilia i Italia, død 8. april 2020 i Milano) var en italiensk fotballspiller.
Han spilte i angrep, og deltok i Sommer-OL i 1952 i Helsingfors. Han spilte for det italienske landslaget i 1952.
Francesco La Rosa døde 8. april 2020 i Milano av COVID-19 i en alder av 93 år.


== Referanser ==


== Eksterne lenker ==
(en) Francesco La Rosa – Olympics.com 
(en) Francesco La Rosa – Olympic.org 
(en) Francesco La Rosa – Olympedia 
(en) Francesco La Rosa – Sports-Reference (OL-resultater – arkivert) 
(en) Francesco La Rosa – Transfermarkt 
(en) Francesco La Rosa – national-football-teams.com 
(en) Francesco La Rosa – EU-Football.info
Ertan og İsrafil

Ertan og İsrafil (tyrkisk: Ertan v İsrafil) er en tyrkisk musikkduo som består av İhsan Ertan Kaya og İsrafil Üstündağ. Duoen startet å opptre sammen i 2010 på turistbåter som går i Bosporos-stredet. I desember 2017 ga de ut sitt første album, Kapıkulu.
Ertan og İsrafil representerte Tyrkia i Tyrkvisjonens sangkonkurranse 2020 med melodien «Ne yaptıysam olmadı», som er skrevet av İhsan Ertan Kaya.


== Referanser ==
Alas Smith and Jones

Alas Smith and Jones er en britisk fjernsynsserie som opprinnelig ble sendt på BBC2 fra 1984 til 1988. Serien består av 62 avsnitt med sketsjer med komikerduoen Mel Smith og Griff Rhys Jones.Sketsjene er ofte forholdsvis lange og omhandler blant annet fjernsynsprogrammer, filmer eller hele sjangre. Det mest særegne innslaget er imidlertid «hode mot hode»-dialogen der Smith og Jones konverserer om ulike temaer, hode mot hode. Ideen var utviklet fra en serie radioannonser.
Seriens tittel er en humoristisk vri på den amerikanske cowboyserien Alias Smith and Jones.


== Referanser ==


== Eksterne lenker ==
(en) Alas Smith and Jones på Internet Movie Database
Alias Smith and Jones

Alias Smith and Jones er en amerikansk fjernsynsserie som opprinnelig ble sendt på ABC fra 1971 til 1973. I serien har Pete Duel og Ben Murphy tittelrollene som to lovløse med alias Joshua Smith og Thaddeus Jones. Guvernøren i Wyomingterritoriet tilbyr dem et betinget amnesti, med hensikt å holde avtalen hemmelig. Betingelsen er at de fortsatt vil ha status som ettersøkte inntil det blir politisk fordelaktig for guvernøren å benåde dem.


== Se også ==
Alas Smith and Jones


== Referanser ==


== Eksterne lenker ==
(en) Alias Smith and Jones på Internet Movie Database 
(en) Alias Smith and Jones på Metacritic
Glenmore (Ohio)

Glenmore er et kommunefritt område (unincorporated community) i det østlige Willshire Township i Van Wert County i delstaten Ohio i USA. Samfunnet ligger ved krysset mellom nord-sørgående og øst-vestgående trafikk (Glenmore Road). Twentyseven Mile Creek, en sideelv til St. Marys River, renner vest for Glenmore etter å ha kommet fra sør. Glenmore befinner seg 13,5 kilometer sørvest for Van Wert, fylkessetet til Van Wert County.


== Referanser ==
Hoaglin (Ohio)

Hoaglin er et kommunefritt område (unincorporated community) i Van Wert County i delstaten Ohio i USA.


== Historie ==
Et postkontor kalt Hoaglin ble opprettet i 1886 og var i drift til 1904. Hoaglin Township har fått sitt navn etter Hoaglin-familien som bodde i området.


== Referanser ==
Jonestown (Van Wert County, Ohio)

Jonestown er et kommunefritt område (unincorporated community) i Van Wert County i delstaten Ohio i USA.


== Historie ==
Jonestown ble grunnlagt i 1886. Mange av de første som slo seg ned på stedet hadde etternavnet Jones, noe som førte til at navnet ble valgt. Et alternativt navn var Tokio. Et postkontor kalt Tokio ble etablert i 1880 og var i drift til 1950.


== Referanser ==
Middlebury (Ohio)

Middlebury er et kommunefritt område (unincorporated community) i Van Wert County, i delstaten Ohio i USA.


== Historie ==
Middlebury ble opprinnelig kalt Daisie og opprett under dette navnet i 1850. Et postkontor kalt Dasie ble etablert i 1881 og var i drift til 1904. Det nåværende navnet Middlebury beskriver samfunnets relative sentrale plassering mellom Van Wert og Decatur.


== Referanser ==
Luis Ibero Elia

Luis Ibero Elia (født 11. juli 1949 i Pamplona i Spania, død 10. november 2020 samme sted) var en spansk politiker.
Han var borgermester av Zizur Mayor mellom 1992 og 1995, og minister for offentlige arbeider, transport og kommunikasjoner i Navarras regionalregjering fra 1995 til 1996. Ibero var så president for Mancomunidad de la Comarca de Pamplona fra 2003 til 2007. Han var medlem av  Convergencia de Demócratas de Navarra, et regionalt politisk parti. 
Ibero døde av COVID-19 den 10. november 2020 i Pamplona i en alder av 71 år.


== Referanser ==
Monticello (Ohio)

Monticello er et kommunefritt område (unincorporated community) i Van Wert County, i delstaten Ohio i USA.


== Historie ==
Monticello oppstod da jernbanen kom til dette punktet. Samfunnet ble kalt opp etter Thomas Jeffersons eiendom i Virginia: Monticello. Et postkontor ble etablert i Monticello i 1879 og var i drift til 1909.


== Referanser ==
Varnava (Kedrov)

Varnava (russisk: Варна́ва som tilsvarer Barnabas (opprinnelig: Vladimir Viktorovitsj Kedrov; født 21. april 1931 i landsbyen Vysokoje i Rjazan oblast i Den russiske sovjetiske føderative sosialistrepublikk i Sovjetunionen, død 1. juni 2020 i Tsjeboksary i Tsjuvasjia i Russland) var en russisk-ortodoks biskop. Han var metropolitt.


== Liv og virke ==


=== Bakgrunn ===
Vladimir V. Kedrov kom fra en troende russisk-ortodoks familie, of flere av hans forfedre var prester i det området han kom fra. Hans egen far hadde fullført presteutdannelse ved et teologisk seminar, men ble ikke presteviet.
Etter høyskolestudiene ble han subdiakon i De hellige Boris og Glebs katedral i Rjazan. I mai 1955 avla han midlertidige munkeløfter i Troitse-Sergijeva Lavra i Zagorsk, og i desember samme år evige løfter for superior der, arkimandritt Pimen (Izviekov). Den 15. februar 1956 ordinerte patriarken av Moskva og hele Russland, Aleksij I, ham til diakon i Moskva. Fra 1956 ble han klosterets hovedsakrestan.


=== Prest ===
Den 9. mars 1957 ble han hieromunk (prestemunk). Tre år etter ble han igumen; i 1963 ble han hedret med ormamentert kors for sin kirkelige tjeneste. I 1965 ble han arkimandritt. I 1971 representerte han sitt kloster,  Troitse-Sergijeva Lavra, den russisk-ortodokse kirkes lokale råd.


=== Biskop, erkebiskop, metropolitt ===
Den 30. november 1976 ble han i klosteranleggets hovedkirke, viet til St. Sergij av Radonezj, konsekrert til biskop av  Tsjeboksary og Tsjuvasjia av patriark Pimen og en rekke medkonsekrerende biskoper. I 1984 ble han elevert til erkebiskop, og i 2001 til metropolitan.
Han døde av covid-19.


== Referanser ==
«Ohne mich»-bevegelsen

«Ohne mich»-bevegelsen (norsk: «Uten meg»-bevegelsen) var en pasifistisk bevegelse i Vest-Tyskland etter avslutningen av den andre verdenskrig i 1945. Talemåten «Uten meg!» ble uttrykk for en negativ holdning, særlig blant unge tyskere etter andre verdenskrig, til å være soldat og bære våpen. Konkret oppsto bevegelsen som en protest mot en remilitarisering av Tyskland. Bevegelsens levetid regnes fra 1949 til 1955, og at den nådde sitt høydepunkt i perioden 1950 til 1953.I en meningsmåling i 1950 ble det i Tyskland stilt spørsmålet om det ville være «riktig» «igjen å bli soldat, eller at Deres mann eller sønn blir soldat». Av de spurte svarte 74,6 % «nei» og bare 6,9 % ubetinget «ja». Omtrent 11 % svarte at de under bestemte vilkår ville være villig til å gjøre tjeneste i forsvaret av landet. Et halvt år etter rundspørringen brøt Koreakrigen løs, og 53 % av befolkningen i delstaten Brandenburg fryktet en tredje verdenskrig. Men selv i denne perioden lå avvisningen av militærtjeneste jevnt på 70 %.


== Referanser ==
Schumm (Ohio)

Schumm er et kommunefritt område (unincorporated community) i Van Wert County, i delstaten Ohio i USA.


== Historie ==
Et postkontor kalt Schumm ble etablert i 1881 og var i drift til 1953. Familien Schumm som området er oppkalt etter, slo seg ned i 1837.


== Referanser ==
Norgesmesterskapet i kappgang

Norgesmesterskapet i kappgang har blitt arrangert siden 1936.
Mesterskapet ble arrangert i regi av Norges Gang- og Mosjonsforbund i perioden 1936–2008. 
Etter at Gang- og Mosjonsforbundet ble slått sammen med Norges Friidrettsforbund i 2009, 
har NM i kappgang vært en del av norgesmesterskapet i friidrett.


== Medaljevinnere kvinner ==


=== 3000 meter bane ===
Øvelsen har siden 2000 vært arrangert som en del av hovedmesterskapet i friidrett.


=== 5 km ===


=== 10 km ===


=== 20 km ===


=== 10 km marsj med pakning ===


=== 3000 meter innendørs ===
Øvelsen har siden 2006 blitt arrangert som en del av innendørs-NM i friidrett.


== Medaljevinnere menn ==


=== 5000 meter bane ===
Øvelsen blir arrangert som en del av hovedmesterskapet i friidrett.


=== 10 km ===


=== 15 km ===


=== 20 km ===


=== 25 km ===


=== 30 km ===


=== 50 km ===


=== 30 km marsj med pakning ===


=== 5000 meter innendørs ===
Øvelsen har siden 2004 blitt arrangert som en del av innendørs-NM i friidrett.


== Se også ==
Kongepokalvinnere i kappgang


== Kilder ==
Norges Friidrettsforbund: Norgesmesterskap i kappgang 1936-1949
Norges Friidrettsforbund: Norgesmesterskap i kappgang 1950-1959
Norges Friidrettsforbund: Norgesmesterskap i kappgang 1960-1969
Norges Friidrettsforbund: Norgesmesterskap i kappgang 1970-1979
Norges Friidrettsforbund: Norgesmesterskap i kappgang 1980-1989
Norges Friidrettsforbund: Norgesmesterskap i kappgang 1990-1999
Norges Friidrettsforbund: Norgesmesterskap i kappgang 2000-2009
Norges Friidrettsforbund: Norgesmesterskap i kappgang 2010-2012
Norges Friidrettsforbund: Norske mesterskap
Seamersville

Seamersville er et kommunefritt område (unincorporated community) innen Township of Jackson, en del av Van Wert County, i delstaten Ohio i USA.


== Historie ==
Et postkontor kalt Seamersville var i drift fra 1900 til 1903.


== Referanser ==
Kostanaj oblast

Kostanaj (kasakhisk Қостанай облысы) er et oblast i Kasakhstan. Hovedstaden er Kostanaj, som har 207 000 innbyggjere, mens selve oblastet har om lag 900 300 innbyggjarar. Den andre store byen i oblastet er Rudnij.


== Geografi ==
Kostanaj oblast grenser til Russland i nord (oblastene Orenburg oblast, Tsjeljabinsk oblast, Kurgan oblast) og ligger nær Uralfjellene. Det grenser også til de kasakhstanske oblastene Aktobe oblast i sørvest, Karagandy oblast i sør, Akmola oblast i sørøst og Nord-Kasakhstan oblast i nordøst. Elven Tobol, en sideelv til Irtysj, har sin kilde her og renner inn i Russland. Kostanaj har et areal på 197 000 km² og er det sjette største oblastet i landet.


== Byer i Kostanaj oblast ==
Kostanaj
Rudnij
Arkalyk
Lisakovsk


== Referanser ==


== Eksterne lenker ==
http://www.kostanay.kz Arkivert 3. november 2008 hos Wayback Machine.
Luhrig

Luhrig er et kommunefritt område (unincorporated community) i Athens County, i delstaten Ohio i USA.


== Historie ==
Et postkontor kalt Luhrig ble opprettet i 1900 og ble lagt ned i 1916. Luhrig var opprinnelig et gruvesamfunn; Luhrig Coal Company drev opprinnelig kullgruver i området.


== Referanser ==
Rudnyj (Kasakhstan)

Rudny (kasakhisk Рудный, Rýdnyı) en by ved elven Tobol i Kostanaj oblast i Kasakhstan. Den ble kjent i 1957, i forbindelse med utvikling av gruvedrift, bygging Sokolovsko-Sarbai gruven og foredling.


== Demografi ==


=== Befolkning ===
109 659 (2009 Census results)
109 515 (1999 Census results)


=== Etniske grupper ===


== Sport ==
Byen representerte Kostanay Regionen i innebandy i en turnering i 2015.


== Referanser ==
Erik Sigfred Østergaard-Petersen

Erik Sigfred Østergaard-Petersen (født 15. mars 1910, død 20. desember 1943 i København) var kaptein og medlem av Folkeværnet under Schalburgkorpset. Han ble likvidert i sitt hjem på Gammel Kongevej den 20. desember 1943 av Holger Danskes Bent Faurschou-Hviid (kalt «Flammen»), Jørgen Haagen Schmith (kalt «Citronen»), Patrick Schultz (kalt «Bent») og Erik Koch Mikkelsen (kalt «Mix»).
Etter frigjørelsen ble det opprettet et særlig ministerium som skulle avgjøre hvorvidt de enkelte likvideringene som skjedde under okkupasjonen, var «legitime» eller ikke. Omstendighetene omkring likvideringssakene ble hemmeligholdt. Når først en likvidering hadde fått legitim status, så var det nesten umulig for de likvidertes pårørende å få omstendighetene omkring likvideringen avklart. I ettertid startet en debatt omkring bruken av likvideringene i motstandskampen.


== Referanser ==
Knut Sævik

Knut Sævik (født 1975) er en norsk musiker og produsent fra Ørsta. Han er kjent som medlem av duoen Mungolian Jet Set og bandet Side Brok (artistnavnet «Tunk»).Han har vært produsent for en rekke norske artister, blant annet for Nils Petter Molvær, Gundelach, Mari Boine og Lindstrøm.
Duoen Mungolian Jet Set ble nominert til Spellemannprisen 2009 og i 2012 i klassen elektronika.


== Referanser ==


== Eksterne lenker ==
(en) Knut Sævik på Discogs
Teofan (Asjurkov)

Teofan (russisk: Феофан; opprinnelig Ivan Andrejevitsj Asjurkov / Ива́н Андре́евич Ашурко́в; født 21. mai 1947 i Dmitrijev-Lgovskij i Kursk oblast i Den russiske sovjetiske føderative sosialistrepublikk i Sovjetunionen, død 20. november 2020 i Moskva) var en russisk-ortodoks biskop og metropolitt.
I 2000 ble han biskop av Magadan-og-Sinegorje, i 2003 av Stavropol-og-Vladikavkaz, så i 2006 erkebiskop av Tsjeljabinsk-og-Zlatoust, og  i 2014 så metropolitt av Simbirsk, og i 2015 metropolitt av Kazan-og-Tatarstan.
Han døde i november 2020 av covid-19..


== Referanser ==
Kate Gosselin

Katie Irene «Kate» Gosselin (tidligere Katie Irene Kreider; født 28. mars 1975) er en amerikansk TV-personlighet. Hun oppnådde internasjonal anerkjennelse i det amerikanske reality-TV-programmet Kate Plus 8, der hun og Jon Gosselin ble profilert da de oppdro sin atypiske familie av sekslinger og tvillinger.


== Referanser ==


== Eksterne lenker ==
Offisielt nettsted 
(en) Kate Gosselin – kategori av bilder, video eller lyd på Commons 
(en) Kate Gosselin på Internet Movie Database 
(en) Kate Gosselin på AllMovie 
(en) Kate Gosselin på Twitter 
(en) Kate Gosselin på Facebook 
(en) Kate Gosselin på Instagram